《木绵飞絮歌》
明代·庞尚鹏

曾见溪头杨柳花，飞来飞去落谁家。木绵白絮浑相似，向日随谁阵阵斜。

春来便喜春光好，人人共道花开早。花开花谢能几时，白雪纷纷春已老。

簸扬何必怨东谁，年去年来万古同。自信若非杨柳质，春来依旧满枝红。

作者简介：（?—约1582）广东南海人，字少南。嘉靖三十二年进士。授乐平知县，擢御史，出按河南、浙江等地，搏击豪强，吏民震慑。嘉靖四十四年，在浙江推行一条鞭法，为一条鞭法之始。隆庆元年，迁大理右寺丞。次年，擢右佥都御史，兼领九边屯务。诸御史督盐政者以事权被夺，起而攻之，斥为民。万历四年起故官巡抚福建，拜左副都御史。忤张居正罢归，家居四年卒，谥惠敏。有《百可亭摘稿》。